Veronica Avluv

Veronica Avluv (Rowlett (Teksas), 23 novimber 1972) is in Amerikaansk neakenmodel, stripper en pornografysk aktrise fan mingd Iersk-Nederlânsk-Skotsk etnysk komôf, dy't yn it ferline ek wol gebrûk makke hat fan 'e artystenamme Victoria Sweet. Neffens har offisjele opjefte is se 1.60 m lang, mei in gewicht fan 48 kg en kupmaat 34D, wêrfoar't se in boarstfergruttingsoperaasje ûndergien hat.

Libben en karriêre
Jonkheid
Avluv waard yn 1972 berne yn Rowlett, yn 'e steat Teksas. Har mem wie in konsertpianiste, en as bern song Avluv yn in Teksaansk koar en learde se pianospyljen. Op 'e middelbere skoalle, dy't hja yn har berteplak trochrûn, wie hja it iennichste famke dat oan skateboarden die. Ek song se yn dy snuorje in bandsje.

Karriêre
Sûnt 1990, doe't se achttjin waard, wurke Avluv as stripper yn in ferskaat oan Amerikaanske stripklubs, yn 't earstoan benammen yn Dallas en omkriten. Ek posearre se wol foar neakenblêden. Nei't se in hoartsje opholden wie mei strippen, pakte se dat wurk wer op nei't se ferfearn wie nei Los Angeles, yn súdlik Kalifornje. Dêrnjonken wie Avluv ek wurksum as profesjoneel hierknipster en fisazjiste.

Yn febrewaris 2010, doe't se 37 jier wie, makke se har debút yn in pornografyske film foar it label Girlfriends Films, yn in lesbyske sêne mei kollega-pornoaktrise Jessi Palmer. Neitiid waard hja troch de pornowebside Brazzers frege om har earste heteroseksuële sekssêne te dwaan. Neffens de Internet Adult Film Database (IAFD) hat Avluv sûnt yn mear as 250 pornofilms spile, û.m. foar sokke foaroansteande studio's as Penthouse, Wicked Pictures, Jules Jordan Video, Evil Angel, Zero Tolerance, Adam & Eve, Elegant Angel, Digital Playground, Digital Sin, Diabolic Video, Hustler Video en Devil's Film. Teffens hat se wol wurke foar minder bekende labels, lykas West Coast Productions en Pure Play Media. Fierders hat Avluv ek in protte yn 't spier west foar pornosites op it ynternet, wêrûnder Brazzers en Kink.com.

Avluv hat ûnderwilens (anno 2015) trettjin nominaasjes opgarre foar in AVN Award (de Oscar fan 'e pornowrâld), en yn 2015 wûn se ek yndie in AVN Award, yn 'e kategory bêste byrol fan in aktrise. Fierders wûn hja yn 2013 de XRCO Award yn 'e kategory milf fan it jier.

Yn 2012 fertolke Avluv de gastrol fan Victoria Vandenberg yn fjouwer ôfleverings fan 'e tillefyzjesearje Girls of Sunset Place, dy't útstjoerd waard op it Amerikaanske kabelnetwurk Showtime. Mei kollega-pornoaktrise Teagan Presley begûn Avluv yn 2014 in Twitterkampanje (#BoycottChase) tsjin 'e ûnrjochtfeardige behanneling troch de Chase Bank fan guon fan syn klanten, wêrby't bankrekkens opheft waarden dy't Chase as 'riskant' beoardiele. (Dat belied trof net inkeld lju yn 'e pornoyndustry, mar bgl. ek José Antonio Ocampo, de minister fan Bûtenlânske Saken fan Kolombia.)

Priveelibben
Avluv hat harsels yn fraachpetearen omskreaun as "tige biseksueel," en dêrby oanjûn dat se al sûnt har puberteit seksuële relaasjes mei froulju hân hat. Fan 1996 oant syn ferstjerren oan in hertoanfal op 26 maart 2013 wie Avluv troud mei Hans Avluv. Hja is de mem fan trije bern.

Prizen en nominaasjes
 Jier Priis Resultaat Kategory Foar har optreden yn2012 AVN Awardnominearremilf/cougar-artyste fan it jiern.f.t. Xbiz Awardnominearremilf-artyste fan it jiern.f.t.2013AVN Awardnominearrebêste anale sekssêne (mei Manuel Ferrara)Oil Overload 7nominearrebêste groepsekssêne (mei Vanilla DeVille, Francesca Le, Ava Addams en Kieran Lee)Big Tits at Work 14nominearremilf/cougar-artyste fan it jiern.f.t.Xbiz Awardnominearrebêste sekssêne yn in publikaasje oer in pearke (mei Marcus London)My Mother's Best Friend 6nominearremilf-artyste fan it jiern.f.t. XRCO Awardwûnmilf fan it jiern.f.t.2014AVN Awardnominearrebêste lesbyske groepsekssêne (mei Belle Noire en Tanya Tate)College Cuties Seduce MILF Beautiesnominearrebêste triosekssêne (f/f/m) (mei Sheena Shaw en Manuel Ferrara)Rump Raiders 4nominearremilf/cougar-artyste fan it jiern.f.t.nominearrebêste webside fan in pornostjer (foar ClubVeronicaAvluv.com)n.f.t. Xbiz Awardnominearremilf-artyste fan it jiern.f.t.XRCO Awardnominearreorgastysk analisten.f.t.nominearremilf fan it jiern.f.t.2015AVN Awardnominearrebêste orale sekssêne Facializednominearrebêste POV-sekssêne (mei Mark Wood)A POV Sphinctacularnominearrebêste triosekssêne (f/f/m) (mei Veruca James en Lexington Steele)Anal Boot Camp 2nominearrebêste sekssêne mei dûbele penetraasje (mei Rico Strong en Wesley Pipes)Freaky MILFsnominearremilf/cougar-artyste fan it jiern.f.t.wûnbêste byrol fan in aktriseCinderella XXX: An Axel Braun Parody Xbiz Awardnominearremilf-artyste fan it jiern.f.t. XRCO Awardnominearremilf fan it jiern.f.t.

Keppelings om utens
 Offisjele webside fan Veronica Avluv
 Biografy en filmografy fan Veronica Avluv yn 'e Internet Movie Database (IMDb)
 Biografyske gegevens en filmografy fan Veronica Avluv yn 'e Internet Adult Film Database (IAFD)
 Biografyske gegevens fan Veronica Avluv op FreeOnes

Kategory:Amerikaansk neakenmodel
Kategory:Amerikaansk stripper
Kategory:Amerikaansk froulik pornoakteur
Kategory:Amerikaansk hierknipper
Kategory:Amerikaansk fisazjist
Kategory:Amerikaansk persoan fan Iersk komôf
Kategory:Amerikaansk persoan fan Nederlânsk komôf
Kategory:Amerikaansk persoan fan Skotsk komôf
Kategory:Persoan berne yn 1972